b'\n_START_ARTICLE_\nOleg Popov\n_START_SECTION_\nBiografia\n_START_PARAGRAPH_\nVa n\xc3\xa9ixer el 31 de juliol de 1931 en un petit poble del districte K\xc3\xbantsevo de la regi\xc3\xb3 de Moscou, Virubovo. Posteriorment juntament amb la seva fam\xc3\xadlia es van traslladar a Obir\xc3\xa0lovka, on vivien els seus avis. A continuaci\xc3\xb3 van anar a viure a Moscou a la zona de l\'estadi del Dinamo. El seu pare, rellotger, bevia molt i el 1941 el va tancar a la pres\xc3\xb3. un rellotger. La seva mare es va tornar a casar  es va canviar el cognom._NEWLINE_Durant el transcurs de la II Guerra Mundial, l\'any 1943 va comen\xc3\xa7ar a treballar com aprenent de tipografia del diari \'Pravda\'. El 1944 va assistir a l\'Escola Estatal d\'Arts del Circ de Moscou, de la qual es va graduar el 1950 en l\'especialitat d\'equilibrista sobre el fil ferro. El seu debut al circ a Tbilissi, on va treballar com a comediant equilibrista. Al 1951 torna a Moscou i treballa com a pallasso de cobertura, la seva missi\xc3\xb3 era sortir entre altres actuacions per omplir les pauses mentre es canviava l\'escenari. All\xc3\xad, va con\xc3\xa8ixer a Mikha\xc3\xafl Rumi\xc3\xa0ntsev, conegut com a pallasso Karandaix ("Llapis" en catal\xc3\xa0), on li va fer d\'ajudant._NEWLINE_Durant una gira per Sar\xc3\xa0tov, l\'any 1954, el pallasso P\xc3\xa0vel Borovikov es trenca una costella i es obligat a substituir-lo, improvisant una actuaci\xc3\xb3 c\xc3\xb2mica amb utensilis de cuina. Aquest n\xc3\xbamero va tenir molt d\'\xc3\xa8xit i va tornar a Moscou com una estrella famosa. En aquells anys es va convertir en un mestre de les improvisacions i les parodies d\'altres artistes del circ. El seu personatge portava uns pantalons amples de ratlles, una estranya gorra de quadres blanc i negres amb una margarita i el nas pintat de vermell a m\xc3\xa9s tenia una mata de cabells de color de palla. El n\xc3\xbamero de circ que li va donar el nom de Pallasso del Sol era una pantomima trista en el qual es feia amic d\'un raig de sol._NEWLINE_Poc despr\xc3\xa9s es va convertir en el pallasso estrella del Circ Estatal Rus. Al 1955 va fer comen\xc3\xa7ar a realitzar gires amb el circ pel m\xc3\xb3n occidental que el va portar a viatjar a Par\xc3\xads, Londres, Estats Units, Jap\xc3\xb3, Corea del Sud, Austr\xc3\xa0lia o Canad\xc3\xa0. Al 1960 coneix a Ven\xc3\xa8cia al seu \xc3\xaddol, el fam\xc3\xb3s artista nord americ\xc3\xa0 Charles Chaplin, conegut com a Xarlot._NEWLINE_El 1990 va enviudar de la seva dona Alexandra, violinista de l\'orquestra del circ, amb la qual va tenir una filla anomenada Olga. L\'any 1991, amb la desintegraci\xc3\xb3 de la Uni\xc3\xb3 Sovi\xc3\xa8tica, Oleg va marxar del pa\xc3\xads per anar a viure a la ciutat bavaresa d\'Egloffstein. En aquesta localitat va con\xc3\xa8ixer la que seria la seva segona dona Gabriela Lehmann, tamb\xc3\xa9 artista de circ._NEWLINE_Oleg va tornar a actuar a R\xc3\xbassia despr\xc3\xa9s de 25 anys d\'abandonar el pa\xc3\xads al participar en l\'espectacle \'Que sempre sigui sol\' en el reconstru\xc3\xaft Circ Ciniselli de Sant Petersburg que dirigia Slava Polunin. I l\'any 2015 va tornar un altre cop al seu pa\xc3\xads a presentar l\'espectacle \'Tant de bo sempre hi hagi sol!\' en el qual estava actuant quan se li va parar el cor a la ciutat de Rostov del Don._NEWLINE_"Ad\xc3\xa9u, amic meu, mestre de tots nosaltres... el meu cor est\xc3\xa0 ple de tristesa" va escriure a twitter el pallasso itali\xc3\xa0 David Larible al con\xc3\xa8ixer la not\xc3\xadcia de la seva mort.'